Sergej Markov

Sergej Aleksandrovisj Markov (russisk: Серге́й Александрович Марков; født 18. april 1958 i Dubna) er en russisk politisk vitenskapsmann, journalist og støttespiller og tidligere nær rådgiver for den russiske presidenten Vladimir Putin.

Han er professor i statsvitenskap, assisterende professor of Almen Politikk ved fakultetet for filosofi ved Statsuniversitetet i Moskva, professor ved fakultetet for politisk vitenskap ved Moskvas statlige institutt for internasjonal politikk og direktør ved institutt for politiske studier. Han var også et medlem av presidentkommisjonen i den russiske føderasjon for å motvirke det Russland omtaler som "falsifisering" av historien for å skade russiske interesser som eksisterte mellom 2009 og 2012.

Etter russisk innmarsj på Krym og i Donbas i Ukraina i 2014, hevdet han at Finland er et «russofobisk» land og antydet at finsk medlemsskap i NATO kunne utløse 3. verdenskrig.

Under Russlands invasjon av Ukraina 2022 truet han med russiske atomangrep mot Storbritannia, begrunnet med at Storbritannia var en «aggressor» mot Russland.  Han hevdet at Russland var i ferd med å «frigjøre» Ukraina fra «amerikansk og britisk okkupasjon».

I august 2023 hevdet han at «en kunstig statsvitenskapelig fascisme skapt av amerikanske og britiske politiske teknologer» skal brukes til å gjøre ukrainske soldater om til «zombier» og «kultmedlemmer», og tvinge noen av dem til å bli homofile.  Han la ikke fram bevis for disse påstandene.

Referanser

Personer fra Moskva oblast
Russiske professorer
Statsvitere